**Que servizos ofrece un viveiro de empresa?**

Todos os servizos que se ofrecen dende estes viveiros son gratuítos e serán os axeitados en cada unha das fases nas que se atope o proxecto.

1. Asesoramento:

* Por parte do profesorado que imparte formación relacionada co sector onde se desenvolverá o teu proxecto.
* Do persoal técnico especialista para avaliar a viabilidade técnica e económica do teu proxecto.
* Titoría polo/a coordinador/a de iniciativa emprendedora, responsable do seguimento e orientación no teu proxecto.

1. Instalacións propias do viveiro:

Locais axeitados para o desenvolvemento das actividades das persoas emprendedoras no centro educativo onde se atopa o viveiro, á súa disposición no horario concordado co centro:

* Moblaxe básica propia dunha oficina.
* Equipos informáticos.
* Acceso a internet.
* Teléfono, fax, fotocopiadora, impresora …
* Gastos xerados no mantemento xeral.